**JEGYZŐKÖNYV**

**Tárgy:** Magyar Tenger Vízisport Egyesület Közgyűlése

**Helyszin:** Balatonberény Polgármesteri Hivatal Tanácsterme, 8649 Balatonberény, Kossuth tér 1.

**Időpont:** 2019. június 22.

A Közgyűlésen megjelenteket a mellékelt jelenléti ív tartalmazza ( 1, 2, 3, melléklet)

**A Közgyűlés levezető elnöke:** Dér Ferenc elnök

**2016. június 22. 09:00 óra**

A Közgyűlés levezető elnöke 09:00 órakor megnyitja a Közgyűlést és megállapítja, hogy a 155 tagból 31 fő megjelent, azonban a Közgyűlés így nem határozatképes, mivel csak abban az esetben lenne az, ha a tagoknak legalább a fele jelen van. Dér Ferenc levezető elnök 09:000 órakor bejelenti a Közgyűlés határozatképtelenségét és a meghívóban rögzített új időpontra 09:30-ig a Közgyűlést elnapolja.

**2018. június 22. 09:30 óra**

A Közgyűlés levezető elnöke megállapítja, hogy a fenti módon elnapolt Közgyűlés az Alapszabály (2016. január 22.) III. Fejezet 1. pontja alapján már határozatképes és az Elnök az 34 jelenlévő taggal, 09:30-kor a Közgyűlést megnyitja.

A Közgyűlés egyhangú szavazás alapján megválasztotta :

**Jegyzőkönyvvezetőnek:** Lepp Lászlót,

**2 fő jegyzőkönyv hitelesítőt**: Gyimes Gyulát, Zsiborács Zoltánt

A tagok megállapítják, hogy a Közgyűlés megtartásának, valamint hangfelvétel készítésének nincs akadálya, ehhez a tagok egyhangúlag hozzájárulnak.

A levezető elnök köszönti a Közgyűlésen megjelenteket és javasolja a meghívóban rögzített napirendet az alábbiak szerint:

1. Köszöntő,
2. Tagfelvétel-kizárás,
3. Kepecz Norbert fellebbezése az Elnökség 1/02/2019 határozata ellen,
4. Pénzügyi beszámoló a 2018. évről,
5. FB. véleménye a beszámolóról,
6. Etikai bizottság beszámolója,
7. 2019. évi terv ismertetése,
8. FB véleménye a tervről,
9. Alapszabály módosítása,
10. Elnöki beszámoló,
11. A 2019. augusztus 3.-i tisztújító közgyűléssel kapcsolatos tudnivalók ismertetése.
12. Egyebek

Ezt követően a tagok 34 igen, szavazattal elfogadják a közgyűlés napirendjét.

1. **Köszöntő**

Dér Ferenc elnök köszönti a megjelenteket.

Az elnök tájékoztatja a tagságot, hogy 4 tagunk (Ifi Géza,Popovics Deján , Hegyesi Attila, Vörös József) elhunyt, ezért a tagság létszáma 156 főre lecsökkent. Az elhunytak érdemeit méltatta.

1. **Tagfelvétel-kizárás**

Dér Ferenc elnök:

A tavalyi közgyűlés óta 10 fő kérte felvételét az egyesületbe. Az elnökség az SZMSZ szerint mind a 10 fővel elbeszélgetett és 8 fő felvételét javasolja a közgyűlésnek. A felvételre javasolt személyek az alapszabály szerinti feltételeknek megfelelnek. A 8 fő közül 5 fő személyesen is megjelent.

Javasolja, hogy a három távollévő jelöltről a közgyűlés egyben szavazzon. A tagság a javaslatot egyhangúlag elfogadta.

**1./06./2019. Kgy. határozat**

**A közgyűlés Olasz László, Sudár András, Horváth Tamás felvételét egyhangúan, ellenszavazat és tartózkodás nélkül megszavazta.**

 A közgyűlésen személyesen megjelent tagjelölteket kérte, hogy röviden mutatkozzanak be.

Mónus Sándor, Petke Lóránt, Kalocsai György, Tamás Ottó, Dér Levente röviden bemutatkozott és kérte felvételét.

**2./06./2019.Kgy.határozat**

 **A közgyűlés Mónus András, Petke Lóránt, Kalocsai György, Tamás Ottó, Dér Levente felvételét egyhangúan, ellenszavazat és tartózkodás nélkül elfogadta.**

**Az egyesület taglétszáma: 163 fő**

Dér Ferenc elnök ismertette, hogy a szavazásra jogosultak száma az időközben megérkezett és az új felvételes tagok révén 40 főre emelkedett.

Kizárásra javaslat nem érkezett.

1. **Kepecz Norbert fellebbezése az elnökség 1./02./2019. határozat ellen**

Dér Ferenc elnök:

Tájékoztatta a közgyűlést, hogy az elnökség februárban áttekintette a kikötőhelyek alapszabály szerinti használatát. Az elnökség három hely esetében megállapította, hogy a helyek használata nem felel meg az alapszabály vonatkozó feltételeinek. Az elnökség a helyekre vonatkozó bérleti szerződést felmondta. Két Tag a döntést elfogadta, Kepecz Norbert a döntés ellen a közgyűléshez fellebbezett.

 Fellebbezését a tagok a meghívó mellékleteként megkapták, de a biztonság kedvéért Dér Ferenc a közgyűlésen is felolvasta. Kepecz Norbert írásbeli felkérést is kapott, hogy személyesen vegyen részt a közgyűlésen, de egyéb elfoglaltsága miatt ezt lemondta, viszont jelezte, hogy méltányos összegért a helyről lemond. Az elnök ezt a levelezést is felolvasta, és kérte, hogy a közgyűlés döntsön a fellebbezés ügyében.

A közgyűlés létszáma 41 főre emelkedett.

A napirenddel kapcsolatban Magyar István az elnökség döntését támogató hozzászólást tett.

Gólik János az alapszabály vonatkozó részének felolvasását kérte, melyet az elnök ismertetett.

1. (Az Alapszabály a bérleti jogviszony fenntartását ahhoz a feltételhez köti, hogy:

„A vízi jármű vízre tétele matricával és tulajdonosi táblával való megjelölésével lehetséges, és azt előzetesen kötelesek bejelenteni a kikötőmester részére.”

Ezeket a feltételeket nem tartotta be Kepecz Norbert, ezért javasolja az elnökség – a tagsági viszonyának fenntartása mellett – a bérleti jogviszonya megszűntetését.

Zsiborács Zoltán kikötőmester szólt hozzá a hely használatával kapcsolatban.

 **3./06./2019.Kgy.határozat**

**A közgyűlés – nyílt szavazással, 35 igen és 6 tartózkodás mellett – jóváhagyja az elnökség 1/2/2019. számú határozatát és Kepecz Norbert bérleti jogviszonyának fenntartása iránti fellebbezési kérelmét – tagsági jogviszonyának fenntartása mellett - elutasítja.**

Tóth Béla a döntés után szót kért és jelezte, hogy a döntést támogatja, csak azért tartózkodott, mert Kepecz Norbert nem volt személyesen jelen.

1. **Pénzügyi beszámoló a 2018. évről**

Szécsényi Szabolcs: ebben az évben először minden tagunk írásban megkapta a teljes mérleget, beszámolót előre írásban ezért a részletes ismertetését nem tartja szükségesnek.

Az egyesület 2018-ban kevesebbet költött, mint amennyi bevétele volt. Az egyesület saját tőkéje 1.945.000 forinttal növekedett.

1. **Felügyelő Bizottság beszámolója**

A felügyelő bizottság a beszámolót ellenőrizte és azt hitelesnek találta, javasolja a közgyűlésnek az elfogadását.

A beszámolók kapcsán az alábbi kérdések, észrevételek merültek fel.

Bölcz Lajos: Mennyi az egyesület rendelkezésére álló pénz?

Szécsényi Szabolcs: 13 millió forint van az egyesület birtokában jelenleg.

**4./06./2019.Kgy.határozat**

**A közgyűlés a 2018 évi pénzügyi beszámolót és az FB. beszámolóját egyhangúan elfogadta.**

1. **Etikai bizottság**

Magyar István az etikai bizottság elnöke tájékoztatta a jelenlévőket, hogy etikai ügy 2018.-ban nem volt. Kérte, hogy fogadják el a beszámolót.

**5./06./2019.Kgy.határozat**

**A közgyűlés a beszámolót egyhangúan elfogadta.**

1. **2019.évi terv ismertetése**

Szécsényi Szabolcs: a terv írásban kiküldésre került, változtatás csak a regisztrációs díjakban történik, mert a terv 5 fő felvételével számolt. Ma a közgyűlés 8 fő felvételéről döntött , ezért a bevételek 1,5 millió forinttal emelkednek.

1. **Felügyelő bizottság véleménye**

Gyimes Gyula: a Felügyelő bizottság a terv számait megalapozottnak tarja és javasolja az elfogadását.

Tervvel kapcsolatban Petke Lóránt a fejlesztési tervekről érdeklődött.

Bölcz Lajos a mólószár engedélyezésével kapcsolatban javasolta egyéb utak igénybevételét.

Dér Ferenc válaszában tájékoztatta az új belépőket, hogy az egyesületnek elfogadott fejlesztési koncepciója van, ami tartalmazza a rövid-, közép-, és hosszú-távú fejlesztéseket. Ezeket kívánjuk megvalósítani.

A mólószár engedélyeztetésével kapcsolatban minden törvényes lehetőséget kihasználunk.

**6./05./2018. Kgy. határozat**

**A 2019. évi tervet a közgyűlés egyhangúan elfogadta.**

**Szünet**

**A közgyűlésen részt vevők száma 42 főre változott.**

1. **Alapszabály módosítás**

Dér Ferenc: az alapszabály módosítást az teszi szükségessé, hogy az Egyesület munkája egyszerűbbé, hatékonyabbá, a gazdálkodás tervszerűbbé, és a feladatok számonkérése követhetőbbé váljon.

Minden tag az alapszabály változtatási javaslatokat írásban a meghívóval kézhez kapta.

A változtatások három témakörben kerültek meghatározásra ezért azt javasolja, hogy a változtatási javaslatokat is ebben a három témakörben tárgyalja a közgyűlés. Szavazzon minden egyéni és elnökségi javaslatról a közgyűlés, majd a teljes módosításról is egyben történjen szavazás.

A közgyűlés a javaslatot elfogadta.

Kámán János; az elnökség létszámát 6 főben javasolja meghatározni, az arányos képviselet érdekében 3fő csónakos és 3 fő vitorláselnökségi tag legyen. Az elnök mellé elnökhelyettest javasol, olyan módon, hogy a két vezető a két vízi jármű fajtát képviselje. Az elnökség csak olyan döntést hozzon, amivel minden elnökségi tag egyetért.

Gyimes Gyula: több elnökségi ülésen vett részt, szerinte az egyhangú döntés kivitelezhetetlen.

A közgyűlés 4 fő támogatásával, 3 tartózkodással és 35 fő ellenszavazatával Kámán János javaslatát elutasította.

Bölcz Lajos: mi indokolja a befizetési határidő február 28.-ra történő változtatását?

Dér Ferenc: válaszában a gazdálkodási egyensúly fenntartását, a közgyűlés kizárási feltételeinek megalapozottságát, valamint a mérleg elfogadásánakés beadásánakhatáridejével indokolta a változást.

Szécsényi Szabolcs: a költségek jelentős tételei (állammal szembeni kötelezettségek), márciusban fizetendők.

A befizetési határidő változtatást 42 fő egyhangúan elfogadta.

Alapszabály változtatás 45. pontját Kámán János pontosítani javasolja.

Dr. Borbás Géza a pontosítást elfogadásra javasolja.

A pontosítási javaslatot 40 fő elfogadta, 2 fő tartózkodott.

Kámán János: 54.pont fogalmazását pontosítani javasolja.

A pontosítást 41 fő elfogadta, 1 fő tartózkodott.

Kámán János: 63pont és a 65. pont egymásnak ellentmond. javasolja a pontosítást és az összevonást.

A javaslatot 41 fő elfogadta, 1fő tartózkodott.

Gólik János: az örökösödés szabályainak változtatására tett javaslatot.

A javaslatot a közgyűlés 39 elutasítással, 2 tartózkodással és 1 támogatással elutasította.

Frész Benjámin: részvételi meghatalmazással kapcsolatban tesz változtatási javaslatot. Javaslata szerint, a közgyűlésen legyen lehetőség képviseleti meghatalmazottként is részt venni és szavazni.

A javaslatot a közgyűlés 5 fő támogató, 8 fő tartózkodó és 29 elutasító szavazatával nem támogatta.

Dér Ferenc további változtatási javaslat hiányában a vitát lezárta és az elfogadott változtatásokkal együtt a teljes alapszabály módosítást szavazásra bocsátotta.

**7./06./2019.Kgy.határozat**

**A Közgyűlés az alapszabály módosítást az elfogadott változtatási javaslatokkal kiegészítve elfogadja. Az elnököt felhatalmazza a módosított alapszabály törvényes benyújtására.**

**A határozatot 40 fő elfogadta, 2 fő tartózkodott.**

1. **Elnöki beszámoló**

Dér Ferenc: az elnökség mandátuma lejárt, mától az augusztusi tisztújító közgyűlésig ügyvezető elnökségként csak a folyamatos működés fenntartása érdekében hoz döntéseket.

Az elmúlt években elkészítettük az egyesület SZMSZ-ét, bérleti szerződéseket kötöttünk a kikötőhelyek használatára, van fejlesztési koncepciónk, gazdálkodási szabályzatunk, javult a fizetési fegyelem, átlátható a gazdálkodásunk, és minden döntés nyilvános volt. Az összes engedélyünk érvényes. A gazdálkodásunk átlátható és kiegyensúlyozott, megtakarításaink vannak. Minden törvényes beszámolási kötelezettségünknek eleget tettünk. A kikötő fejlődött, szépült. Kiépült a sorompó, a kamera rendszer, felújítottuk a pipázót és a hirdető táblát. Padokat telepítettünk, a csicsergőt szebbé tettűk Elkészült a sólya felújítása. Kiemelte az Önkormányzattal kialakított jó kapcsolatot. Köszönjük a tagság támogatását

**8./06./2019.Kgy.határozat**

**A közgyűlés a beszámolót egyhangúan elfogadta.**

1. **A 2019.augusztus 3.-i tisztújító közgyűlés**

Somogyi Magyar József: tájékoztatta a tagságot a választási bizottság megalakulásáról, a választás menetéről.

 Az elnök személyére, az elnökség tagjaira, a felügyelő bizottság és az etikai bizottság tagjaira **2019.** **július 15.-ig** lehet javaslatot tenni. A javaslatokat a választási bizottság részére szóban, vagy írásban kell eljuttatni.

Vámos Csaba: a javaslatokat az Egyesület honlapján is meg lehet tenni.

1. **Egyebek**

Dér Ferenc: augusztus 3. án ismét megrendezésre kerül a parti party kéri a részvételt.

Dér Ferenc: az elnökség javasolja a regisztrációs díj emelését 2019. júnis 22.-től 750 000 forintra.

Kámán János: javasolja a regisztrációs díj szolgáltatás arányos meghatározását. Vitát követően a közgyűlés döntött.

**9./06./2019.Kgy.határozat**

**A közgyűlés a regisztrációs díjat 750 000 forintban határozza meg.**

**A javaslatot 37 igen, 3 nem és 2 tartózkodással a közgyűlés elfogadta.**

Dér Ferenc: az elnökség az üresen álló csónakos helyek értékesítéséből származó bevételek nővelése érdekében javaslatot tett a csónakos napidíjak alábbi mérséklésére:

30 napig, napi 1000 Ft.

60 napig, napi 650 Ft.

90 napig, napi 500 Ft.

**10./06./2019.Kgy.határozat**

**A közgyűlés a javasolt új napidíjakat, 20 igen, 4 tartózkodás, 18 nem szavazat alapján elfogadta.**

**A** közgyűlés létszáma 41 főre változott.

Dér Ferenc : az elnökség Dr. Borbás Géza jogi tevékenységét elismerve, javasolja a közgyűlésnek, hogy nevezettszemély 2019.-ben egy hónapra a csónakját- a kikötőmester által kijelölt helyen –térítés mentes tárolását engedélyezze.

**11./06./2019.Kgy.határozat**

**A közgyűlés engedélyezi Dr. Borbás Géza téritésmentes csónaktárolását 2019.-ben egy hónapra.**

**A határozatot 40 fő támogatta, 1 fő tartózkodott.**

Szécsényi Lajos: javasolja, hogy a közgyűlés határozatban köszönje meg a választott tisztségviselők előző időszakban végzett munkáját.

**12./06./2019.Kgy.határozat**

**A közgyűlés megköszöni a választott tisztségviselők elmúlt 4 évi munkáját.**

**A határozatot a közgyűlés egyhangú szavazattal elfogadta.**

A közgyűlést Dér Ferenc elnök további felszólalás hiányában bezárta.

K.m.f.

……………………………………………………… ………………………………………….

 Dér Ferenc Lepp László

 Egyesület elnöke jegyzőkönyv vezető

……………………………………………………………..- …………………………………………………

 Gyimes Gyula Zsiborács Zoltán

jegyzőkönyv hitelesítő jegyzőkönyv hitelesítő

**Díjtáblázat 2019. évre**

**Regisztrációs díj: 750 000 Ft.**

**Tagdíj: 5 000 Ft.**

**Csónakos bérleti díj: 18 000 Ft.**

**Vitorlás bérleti díj I.kategória: 36 000 Ft.**

**Vitorlás bérleti díj II.kategória: 50 000 Ft.**

**Vitorlás bérleti díj III.kategória: 85 000 Ft.**

**Elektromos hajó áramvételi díj: 5 000 Ft.**

**Lakókocsi, lakóautó parkolási díj: 3 000 Ft/alkalom**

**Vendéghely vitorlás napi díj 30 napig: 2 500 Ft/nap**

**Vendéghely vitorlás napi díj 60 napig: 2 000 Ft/nap**

**Vendéghely vitorlás napi díj 90 napig: 1 500 Ft/nap**

**Vendéghely csónak napi díj 30 napig: 1 000 Ft/nap**

**Vendéghely csónak napi díj 60 napig:  650 Ft/nap**

**Vendéghely csónak napi díj 90 napig: 500 Ft/nap**

**Sólyázás díj nem tagoknak: 1 000 Ft/alkalom**

**Parti tárolás díj szezonban: 500 Ft/nap**

**Karbantartás elmulasztása miatti pótdíj: 5 000 Ft.**

**Késedelmes befizetések pótdíja: a bérleti díj 50%-a**

**Elveszett sorompó kártya pótlása: 10 000 Ft**

**Egyéb vízi jármű vízen tárolása: 3 000 Ft/nap**